*Za ostala značenja, v. Blow Out (razvrstavanje).*

***Blow Out*** (sh. *Pucanje*), u Jugoslaviji prikazan pod naslovom ***Pucanj nije brisan*** je američki triler film snimljen 1981. godine u režiji Briana de Palme, poznat kao jedno od najboljih žanrovskih ostvarenja svog vremena i najboljih naslova u de Palminoj filmografiji.

Protagonist, koga tumači John Travolta, je audio-inženjer zaposlen u produkciji niskobudžetnog slasher filma koji jedne noći, dok snima zvukove za korištenje u filmu, postane svjedokom prometne nesreće u kojoj strada popularni političar koji se smatrao favoritom na izborima za predsjednika. Radnja prikazuje kako, preslušavajući snimke, otkriva detalje koji sugeriraju da je nesreća u stvari bila atentat, te započinje privatnu istragu u kojoj mu pomaže eskort djevojka (čiji lik tumači de Palmina supruga Nancy Allen) koja je bila preživjela incident.

*Blow Out* se smatra remakeom znamenitog Antonionijevog filma *Blow Up*, iako je de Palma, pišući scenario, također bio inspiriran nekim stvarnim događajima, prije svega incidentom u Chappaquiddicku koji je deceniju prije upropastio predsjedničke ambicije popularnog senatora Teda Kennedyja. Za De Palmu je *Blow Out* u velikoj mjeri bio lični projekt, s obzirom da se radnja događala u njemu rodnoj Philadelphiji, te je također vlastitim novcem nastojao promovirati film. De Palma je u *Blow Outu* koristio za sebe karakteristični "maniristički" stil režije, a, slično kao i u nekoliko njegovih ranijih filmova, su također su vidljive brojne posvete klasičnim trilerima Alfreda Hitchcocka. Sadržaj filma je bio pod snažnim uticajem duboke moralne krize i pesimizma koji je zavladao Amerikom nakon vijetnamskog rata, pa se to, između ostalog, odrazilo na neuobičajeno mračan kraj. Nakon premijere je *Blow Out* dobio gotovo jednodušne pohvale od strane kritike, a sam de Palma potvrdio svoju tadašnju reputaciju "novog Hitchcoka". U komercijalnom smislu je, međutim, postigao neuspjeh, a što se često tumači nedostatkom konvencionalnog hepi enda, a što se među potencijalnom publikom proširilo usmenom predajom.

Izvori
------

1. ↑  Filmways Board Elects Armstrong President, Chief Operating Officer
Wall Street Journal (1923 - Current file) [New York, N.Y] 18 Aug 1981: 38.

Vanjske veze
------------

* *Blow Out* na IMDb-u (`en`)
* *Blow Out* na filmskoj bazi podataka TCM
* *Blow Out* na Rotten Tomatoes-u (`en`)
* *Blow Out* na AllMovie-u (`en`)
* Criterion Collection Essay by Michael Sragow
* 1981 review of the film by Pauline Kael

| * p
* r
* u
Filmovi koje je režirao Brian De Palma |
| --- |
| 
* *Murder a la Mod* (1968)
* *Greetings* (1968)
* *The Wedding Party* (1969)
* *Dionysus in '69* (1970)
* *Hi, Mom!* (1970)
* *Get to Know Your Rabbit* (1972)
* *Sisters* (1973)
* *Phantom of the Paradise* (1974)
* *Obsession* (1976)
* *Carrie* (1976)
* *The Fury* (1978)
* *Home Movies* (1980)
* *Dressed to Kill* (1980)
* *Blow Out* (1981)
* *Scarface* (1983)
* *Body Double* (1984)
* *Wise Guys* (1986)
* *The Untouchables* (1987)
* *Casualties of War* (1989)
* *The Bonfire of the Vanities* (1990)
* *Raising Cain* (1992)
* *Carlito's Way* (1993)
* *Mission: Impossible* (1996)
* *Snake Eyes* (1998)
* *Mission to Mars* (2000)
* *Femme Fatale* (2002)
* *The Black Dahlia* (2006)
* *Redacted* (2007)
* *Passion* (2012)

 |